File: Vreme je za ozbiljne reforme
Evropski komesar za proširenje poručio u Beogradu da je EU realan cilj koji iziskuje ozbiljne reforme, ali i završetak saradnje sa Hagom
Samo od Srbije zavisi kojom će brzinom nastaviti evropske integracije, poručio je tokom današnjeg boravka u Beogradu evropski komesar za proširenje i najavio da će članice Unije tražiti konkretne rezultate saradnje sa Haškim tribunalom. Posle sastanka sa potpredsednikom Vlade Srbije Božidarom Đelićem, Štefan File je rekao da bi optuženi za ratne zločine trebalo što pre da budu privedeni pravdi: Po rečima Filea sada nije vreme za špekulacije o tome da li će Srbija do kraja godine dobiti status kandidata za članstvo u EU – već je vreme da se ozbiljno pristupi reformama. File je istakao da je sa domaćinima u Beogradu razgovarao i o reformi pravosuđa, izbornom zakonu i zakonu o finansiranju političkih partija. Sagovornike je upozorio i da Brisel dosta očekuje u oblasti regionalne saradnje, kao i od započetog dijaloga Beograda i Prištine: Uz ocenu da je ova godina ključna za Srbiju u procesu evrointegracija, potpredsednik Vlade Božidar Đelić je istakao da će Srbija ispuniti sve sto je predviđeno Akcionim planom i da je u narednim nedeljama i mesecima očekuje vema snažan reformski zamajac: File je danas posetio i parlament Srbije, gde je razgovarao sa predsednicom Skupštine i šefovima poslaničkih klubova, a u direktnom obraćanju poslanicima evropski komesar je rekao da je Evropska unija realan cilj i na dohvat ruke Srbije, kao i da će Brisel nesebično pomagati Beogradu. File je pozvao državne institucije Srbije da sa povećanom agilnošću sprovedu reformske procese. Premijer Srbije Mirko Cvetković je zbog visoke tempereture danas ostao na kućnom lečenju i nije se sastao sa evropskim zvaničnikom, a tokom prepodneva Štefan File je sa predsednikom Srbije Borisom Tadićem otvorio konferenciju o međunarodnoj saradnji u visokom obrazovanju povodom 20 godina Tempus programa Evropske unije.